**în zbuciumul gândului**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pe tabla de șah

nebunii-și sincronizează mișcările

numerologia și astrologia

se servesc zilnic

la micul dejun

frica poartă masca indiferenței

apele tulburi

ascund

cheile adevărului

în noaptea uslașilor

țigări au fost stinse

pe-nsângeratele pleoape

2

dependent de visele

din cutiile de cadouri

de confort și de preaplin

Lot își face sălaș

între ziduri

nano-termitele

devorează timpul

rama ne-mpiedică

să vedem

legăturile

3

tăcere glacială

prăbușiri controlate

fețele colonizatorilor

tot mai hidoase

cu aceeași nonșalanță

minciuna-și face loc

printre ruine

flash-uri

în jurnalul de călătorie-

amorțire

4

neascultarea

finanțează insurgenţi

nechibzuința

se piteşte sub pătura corupției

drumul dintre ninive și tars

bătătorit este de cortegiul paradoxurilor

încâlcită-i

iubirea de neam

în mărăcinii dezbinării neamurilor

matematica fuzionează cu fantasticul

cifra opt

întoarce clepsidra

spre grinzile răsucite ale libertății

tăind rețeaua

cădem

în abisul egoului

5

nu priviți în jos

umbrele prădătorilor

simulează zborul

titlurile de proprietate-s

numai pe pietrele mormintelor

galeriile viermilor

luminate de sărbătoarea întunecaților

un porumbel

ieșind din ceață-

cetatea-i salvată